Blaze7451/Wiki-th-20250601 huggingface dataset:
ถนนราชดำเนิน (แก้ความกำกวม)

ถนนราชดำเนิน อาจหมายถึง
ในประเทศไทย- ถนนราชดำเนิน เขตพระนคร กรุงเทพมหานคร ประกอบไปด้วยถนน 3 สายคือ ราชดำเนินใน ราชดำเนินกลาง และราชดำเนินนอก- ถนนราชดำเนิน (จังหวัดกำแพงเพชร) ตำบลในเมือง อำเภอเมืองกำแพงเพชร จังหวัดกำแพงเพชร- ถนนราชดำเนิน (จังหวัดเชียงใหม่) ตำบลศรีภูมิ, ตำบลพระสิงห์ อำเภอเมืองเชียงใหม่ จังหวัดเชียงใหม่- ถนนราชดำเนิน (จังหวัดตรัง) ตำบลทับเที่ยง อำเภอเมืองตรัง จังหวัดตรัง- ถนนราชดำเนิน (จังหวัดนครปฐม) ตำบลพระปฐมเจดีย์ อำเภอเมืองนครปฐม จังหวัดนครปฐม- ถนนราชดำเนิน (จังหวัดนครนายก) ตำบลพรหมณี อำเภอเมืองนครนายก จังหวัดนครนายก- ถนนราชดำเนิน (จังหวัดนครราชสีมา)  ตำบลในเมือง อำเภอเมืองนครราชสีมา จังหวัดนครราชสีมา- ถนนราชดำเนิน (จังหวัดนครศรีธรรมราช) ตำบลในเมือง, ตำบลคลัง, ตำบลท่าวัง, ตำบลปากพูน อำเภอเมืองนครศรีธรรมราช จังหวัดนครศรีธรรมราช- ถนนราชดำเนิน (จังหวัดบุรีรัมย์)  ตำบลโนนดินแดง อำเภอโนนดินแดง จังหวัดบุรีรัมย์- ถนนราชดำเนิน (จังหวัดพิษณุโลก) ตำบลในเมือง อำเภอเมืองพิษณุโลก จังหวัดพิษณุโลก- ถนนราชดำเนิน (จังหวัดเพชรบุรี) ตำบลคลองกระแซง อำเภอเมืองเพชรบุรี จังหวัดเพชรบุรี- ถนนราชดำเนิน (จังหวัดแพร่) ตำบลในเวียง อำเภอเมืองแพร่ จังหวัดแพร่- ถนนราชดำเนิน (จังหวัดร้อยเอ็ด) ตำบลในเมือง อำเภอเมืองร้อยเอ็ด จังหวัดร้อยเอ็ด - ถนนราชดำเนิน (จังหวัดลพบุรี) ตำบลท่าหิน อำเภอเมืองลพบุรี จังหวัดลพบุรี- ถนนราชดำเนิน (จังหวัดสงขลา) ตำบลบ่อยาง อำเภอเมืองสงขลา จังหวัดสงขลา - ถนนราชดำเนิน (จังหวัดอุดรธานี) ตำบลหมากแข้ง อำเภอเมืองอุดรธานี จังหวัดอุดรธานี
ในต่างประเทศ
*ถนนราชดำเนิน (อินเดีย) (Rajpath) ถนนสายหนึ่งในกรุงนิวเดลี ประเทศอินเดีย
สงครามออตโตมันในยุโรป

ไฟล์:Siegeofvienna1529.jpg|thumb|260px |ภาพพิมพ์แสดงการต่อสู้ระหว่างออสเตรียและออตโตมันการล้อมกรุงเวียนนาในปี ค.ศ. 1529
สงครามออตโตมันในยุโรป (Ottoman wars in Europe) เป็นสงครามของจักรวรรดิออตโตมันที่ต่อสู้ในยุโรปที่บางครั้งก็เรียกว่า “สงครามออตโตมัน” หรือ “สงครามตุรกี” โดยเฉพาะในตำราที่เขียนในยุโรปในสมัยโบราณ
“สงครามออตโตมันในยุโรป” แบ่งออกเป็นห้าสมัยที่รวมทั้ง:- การเรืองอำนาจของจักรวรรดิออตโตมัน ระหว่าง ค.ศ. 1299 ถึง ค.ศ. 1453- การขยายอำนาจของจักรวรรดิออตโตมัน ระหว่าง ค.ศ. 1453 ถึง ค.ศ. 1683- การคงตัวของจักรวรรดิออตโตมัน ระหว่าง ค.ศ. 1683 ถึง ค.ศ. 1827- การเสื่อมโทรมของจักรวรรดิออตโตมัน ระหว่าง ค.ศ. 1828 ถึง ค.ศ. 1908- การสิ้นสุดของจักรวรรดิออตโตมัน ระหว่าง ค.ศ. 1908 ถึง ค.ศ. 1922

**อ้างอิง**
 Finkel, Caroline. Osman's Dream: The Story of the Ottoman Empire, 1300–1923. John Murray, 2005. ISBN 0-7195-5513-2. 

**ดูเพิ่ม **
 จักรวรรดิออตโตมัน- สันนิบาตศักดิ์สิทธิ์แห่งเมดิเตอเรเนียน 
หมวดหมู่:สงครามศาสนา
หมวดหมู่:สงครามในคริสต์ศตวรรษที่ 13
หมวดหมู่:สงครามในคริสต์ศตวรรษที่ 14
หมวดหมู่:สงครามในคริสต์ศตวรรษที่ 15
หมวดหมู่:สงครามในคริสต์ศตวรรษที่ 16
หมวดหมู่:สงครามในคริสต์ศตวรรษที่ 17
หมวดหมู่:สงครามเกี่ยวข้องกับทวีปยุโรป
หมวดหมู่:สงครามเกี่ยวข้องกับตุรกี
หมวดหมู่:ประวัติศาสตร์ยุโรป
หมวดหมู่:สงครามเกี่ยวข้องกับเยอรมนี
หมวดหมู่:สงครามเกี่ยวข้องกับออสเตรีย
หมวดหมู่:สงครามเกี่ยวข้องกับฮังการี
หมวดหมู่:สงครามเกี่ยวข้องกับจักรวรรดิออตโตมัน
ยุทธการที่โมฮาช

ยุทธการที่โมฮาช (mohácsi csata หรือ mohácsi vész, Mohaç savaşı หรือ Mohaç meydan savaşı, Battle of Mohács) เป็นยุทธการที่เกิดขึ้นที่เมืองโมฮาช (Mohács) ทางภาคใต้ของประเทศฮังการีในปัจจุบัน โดยยุทธการนี้เกิดขึ้นเมื่อวันที่ 29 สิงหาคม ค.ศ. 1526 ระหว่างฝ่ายจักรวรรดิออตโตมันที่นำโดยสุลต่านสุลัยมาน และฝ่ายราชอาณาจักรฮังการีที่นำโดยพระเจ้าหลุยส์ที่ 2 แห่งฮังการี, โครเอเชีย, ราชอาณาจักรโบฮีเมีย, จักรวรรดิโรมันอันศักดิ์สิทธิ์, อาณาจักรพระสันตะปาปา และ ราชอาณาจักรโปแลนด์ โดยสงครามจบลงด้วยชัยชนะอย่างสมบูรณ์ของจักรวรรดิออตโตมัน นำมาซึ่งความสิ้นสุดของสงครามออตโตมัน-ฮังการี แต่เป็นการเริ่มสงครามออตโตมัน-ฮับส์บูร์ก ชัยชนะครั้งนี้ทำให้ฮังการีถูกแบ่งแยกระหว่างจักรวรรดิออตโตมัน, ราชวงศ์ฮับส์บูร์กแห่งออสเตรีย และราชรัฐทรานสซิลเวเนีย อยู่มากกว่าร้อยปิ การสวรรคตของพระเจ้าหลุยส์ที่ 2 แห่งฮังการีขณะที่กำลังพยายามหลบหนีจากสนามรบเป็นการสิ้นสุดของราชวงศ์ยากิลโลน (Jagiellon dynasty) และสิทธิในราชบัลลังก์ฮังการีนั้น ได้ถูกผนวกเข้ากับราชวงศ์ฮับส์บวร์กโดยการเสกสมรสของพระขนิษฐาของพระเจ้าหลุยส์ที่ 2

**อ้างอิง**
หมวดหมู่:สงครามเกี่ยวข้องกับตุรกี
หมวดหมู่:สงครามเกี่ยวข้องกับเยอรมนี
หมวดหมู่:สงครามเกี่ยวข้องกับออสเตรีย
หมวดหมู่:สงครามเกี่ยวข้องกับโครเอเชีย
หมวดหมู่:สงครามเกี่ยวข้องกับฮังการี
หมวดหมู่:สงครามเกี่ยวข้องกับโปแลนด์
หมวดหมู่:ประวัติศาสตร์ยุโรป
หมวดหมู่:สงครามเกี่ยวข้องกับจักรวรรดิออตโตมัน
หมวดหมู่:รัฐสันตะปาปา
หมวดหมู่:สงครามในคริสต์ทศวรรษ 1520
หมวดหมู่:สงครามเกี่ยวข้องกับจักรวรรดิออตโตมัน

ออตโตมัน
หมวดหมู่:จักรวรรดิออตโตมัน
หมวดหมู่:สงครามเกี่ยวข้องกับตุรกี
Heartsdales

ฮารตส์เดลส์ (Heartsdales) เป็นวงดนตรีฮิปฮอปจากญี่ปุ่น ประกอบด้วยสมาชิก สองพี่น้อง เอมิ และ ยูมิ ชูงิยามะ ก่อตั้งขึ้นเมื่อปี 2001 โดยมีเพลงดังอย่าง candy pop เป็นต้น

**แหล่งข้อมูลอื่น**
  เว็บทางการ-  STUDIO YUMI
หมวดหมู่:กลุ่มดนตรีฮิปฮอปสัญชาติญี่ปุ่น
ลูเปอร์คาเลีย

ลูเปอร์คาเลีย (Lupercalia) เป็นประเพณีของชาวโรมันซึ่งจัดขึ้นเพื่อบูชาเทพเจ้าแห่งความรัก จัดขึ้นระหว่าง วันที่ 13-15 กุมภาพันธ์ โดยในวันก่อนมีเทศกาลหนึ่งวัน จะมีการจับฉลากของหนุ่มสาว ใครได้ชื่อ ใครจะได้คนคนนั้นเป็นเพื่อนร่วมเที่ยวตลอดช่วงเทศกาล ซึ่งเป็นที่มาของการพบปะของหนุ่มสาวและเกิดรักกัน
ภายหลังคริสเตียนได้เข้ามามีบทบาทมากขึ้น จึงจัดการเปลี่ยนเทศกาลนอกรีดนี้ให้มาอยู่ในศาสนา ชื่อจึงถูกเปลี่ยนเป็น วันวาเลนไทน์ (Valentine's Day) และจัดในวันที่ 14 กุมภาพันธ์ เรื่อยมาจนถึงปัจจุบัน

**ประวัติศาสตร์**
เดือนกุมภาพันธ์เป็นเดือนที่มีมาแต่โบราณและอาจมีต้นกำเนิดมาจากชาวซาบีนหลังจากที่เดือนกุมภาพันธ์ถูกเพิ่มเข้าไปในปฏิทินโรมัน จากพิธีกรรมต่างๆ พิธีกรรมที่สำคัญที่สุดคือพิธีผกรรมลูเปอร์คาเลีย

**อ้างอิง**
หมวดหมู่:ประเพณี
พระเจ้าลอโยชที่ 2 แห่งฮังการี

พระเจ้าลอโยชที่ 2 แห่งฮังการี (Lajos; Ludvík; Ludovik; Ľudovít; 1 กรกฎาคม ค.ศ. 1506 – 29 สิงหาคม ค.ศ. 1526) เป็นพระมหากษัตริย์แห่งราชอาณาจักรฮังการีผู้ครองราชย์ระหว่าง ค.ศ. 1516 จนเสด็จสวรรคตเมื่อวันที่ 29 สิงหาคม ค.ศ. 1526 ในยุทธการที่โมฮาช 
ลอโยชเป็นพระราชโอรสของพระเจ้าวลาดิสเลาส์ที่ 2 แห่งฮังการี (Vladislas II of Bohemia and Hungary) และพระอัครมเหสีองค์ที่สามอานแห่งฟัว-คานเดล หลังจากที่พระราชบิดาเสด็จสวรรคตในปี ค.ศ. 1516 แล้วลอโยชก็เสด็จขึ้นครองราชย์เป็นกษัตริย์แห่งโบฮีเมียและฮังการี พระองค์ทรงได้รับการอุปถัมภ์เป็นพระราชโอรสบุญธรรมของจักรพรรดิมัคซีมีลีอานที่ 1 แห่งจักรวรรดิโรมันอันศักดิ์สิทธิ์ในปี ค.ศ. 1515 เมื่อจักรพรรดิมัคซีมีลีอานเสด็จสวรรคตในปี ค.ศ. 1519 เกออร์ค ฟ็อน โฮเอินท์ซ็อลเลิร์น มาร์คกราฟแห่งบรันเดินบวร์ค-อันส์บัคผู้เป็นผู้พิทักษ์ตามกฎหมายก็รับเลี้ยงลอโยชต่อ

**อ้างอิง**
 Takáts, Sándor: II. Lajos király fia (A Son of King Louis II Jagiellon), Századok (Periodical Centuries), pp. 183-185, 1903 
หมวดหมู่:พระมหากษัตริย์ฮังการี
หมวดหมู่:พระมหากษัตริย์โบฮีเมีย
หมวดหมู่:พระมหากษัตริย์ที่เสด็จสวรรคตในสงคราม
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์ในสมัยใหม่
กลุ่มธุรกิจสหกรณ์

กลุ่มธุรกิจสหกรณ์ หมายถึง การรวมกลุ่มธุรกิจอย่างเป็นระบบของสหกรณ์ วิสาหกิจชุมชน หรือผู้ประกอบการ ซึ่งมีความเชื่อมั่น ศรัทธา และมีเป้าหมายในการดำเนินธุรกิจในทิศทางของการเป็นองค์การธุรกิจฐานสังคม (Social economy) การเข้ามาเป็นสมาชิกของกลุ่ม อยู่บนพื้นฐานของความเชื่อถือไว้วางใจ และพึ่งพาร่วมมือกัน อันจะนำไปสุ่การรวมชื้อ การรวมขาย การร่วมมือกันทำการตลาด และคิดค้นนวัตกรรมในการทำงานร่วมกันอย่างต่อเนื่องเพื่อบรรลุประโยชน์ร่วมกันของสมาชิกและชุมชน กลุ่มธุรกิจสหกรรณ์ ควรมีองค์ประกอบที่จะทำให้การขับเคลื่อนการทำงานของกลุ่มเป็นไปอย่างมีประสิทธิภาพ และเกิดประโยชน์ ได้แก่ การมีระบบการบริหารจัดการของกลุ่มธุรกิจ การมีเงื่อนไขสำหรับการทำงาน เพื่อการนำมาซึ่งประโยชน์ร่วมกัน มีบรรยากาศของการเป็นสังคมเรียนรู้ รวมถึงสมาชิกกลุ่มมีอุดมการณ์ และเป้าหมายของการดำเนินธุรกิจไปในทิศทางเดียวกันกับกลุ่มธุรกิจ
แผนธุรกิจ (Business Plan) แผนธุรกิจในที่นี้เป็นเอกสารที่จัดทำขึ้นเพื่อใช้เป็น แนวทางการทำแผนงานขององค์กร หน่วยงานธุรกิจ ซึ่งปรียบเสมือน พิมพ์เขียวที่ผู้เกี่ยวข้องกับองค์กรจะได้นำมาใช้ในการปฏิบัติภารกิจของตนเพื่อการบรรลุเป้าหมายร่วม อีกทั้งยังเป็นประโยชน์ในการสนับสนุนของหน่วยงานที่เกี่ยวข้องโดยมีองค์ประกอบของแผนธุรกิจคือ
# บทสรุปผู้บริหาร
# ความเป็นมาของธุรกิจ
# เจ้าของและการบริหาร
# การวิเคราะห์สภาพแวดล้อมทางธุรกิจ
# การวิเคราะห์ด้านการตลาด
# แผนการดำเนินงาน
# แผนการเงิน
# ความเสี่ยงและโอกาส
# ภาคผนวก

**อ้างอิง**
  สถาบันวิชาการด้านสหกรณ์
หมวดหมู่:ธุรกิจ
ลุบนา ฮุสเซน

ลุบนา อะห์เหม็ด อัล-ฮุสเซน (Lubna Ahmed al-Hussein)  เป็นนักข่าวหญิงชาวซูดาน ที่ทำงานด้านสื่อสารมวลชนให้กับปฏิบัติการขององค์การสหประชาชาติในประเทศซูดาน   เป็นที่รู้จักจากเขียนคอลัมน์ "Men Talk" วิพากษ์วิจารณ์รัฐบาลซูดาน เรื่องสิทธิสตรีและการเลือกปฏิบัติไม่เท่าเทียมกันต่อเพศหญิง เมื่อเปรียบเทียบกับเพศชาย ตีพิมพ์ในหนังสือพิมพ์ฉบับภาษาอาหรับ อัล-ซาฮาฟา
ชื่อของลุบนา ฮุสเซนถูกกล่าวถึงในระดับนานาชาติ หลังจากเธอถูกตำรวจซูดานจับกุมเมื่อวันที่ 3 กรกฎาคม พ.ศ. 2552 ที่ Kawkab Elsharq Hall กลางกรุงคาร์ทูม พร้อมกับหญิงอื่นอีก 12 คน ด้วยข้อหาละเมิดชารีอะห์ และรัฐธรรมนูญของซูดาน มาตราที่ 152 เนื่องจาก "ประพฤติผิดศีลธรรม หรือแต่งกายไม่เหมาะสมในที่สาธารณะ" โดยขณะถูกจับกุม หญิงทั้ง 13 คนสวมใส่กางเกง  
ตามกฎหมายซูดาน ผู้ประพฤติผิดจะต้องถูกลงโทษโดยการเฆี่ยนเป็นจำนวน 40 ครั้งพร้อมกับเสียค่าปรับ โดยสตรีที่ถูกจับกุมในครั้งนี้จำนวน 10 คน ยอมรับสารภาพฟิด และรับโทษเฆี่ยนคนละ 10 ครั้ง แต่ลุบนา ฮุสเซนและสตรีอีกสองคนไม่ยอมรับผิด และต้องการให้เรื่องเข้าพิจารณาคดีในศาล เธอได้ปฏิเสธข้อเสนอของศาลที่จะยกฟ้องคดีนี้ โดยต้องการให้เรื่องขึ้นสู่ศาลรัฐธรรมนูญของซูดาน เพื่อให้พิจารณาถึงการปฏิบัติต่อสตรีไม่เท่าเทียมกับบุรุษ  ในการพิจารณาคดีของศาล เมื่อวันที่ 4 สิงหาคม พ.ศ. 2552 ได้มีสตรีชาวซูดานชุมนุมประท้วงบริเวณหน้าที่ทำการของศาล และเจ้าหน้าที่ได้ยิงแกสน้ำตาเพื่อสลายการชุมนุม  นอกจากนี้เธอยังปฏิเสธการยกเว้นการพิจารณาคดี ในฐานะเจ้าหน้าที่บรรเทาทุกข์ขององค์การสหประชาชาติ

**อ้างอิง**
หมวดหมู่:ชาวซูดาน
หมวดหมู่:นักข่าว
หมวดหมู่:สิทธิสตรี
ภาษาแอราเมอิกใหม่กลาง

ภาษาแอราเมอิกใหม่ตอนกลาง (Central Neo-Aramaic) เป็นคำที่มีความหมายต่างกันในกลุ่มของนักเซมิติกวิทยา ความหมายอย่างกว้างหมายถึงภาษากลุ่มแอราเมอิกใหม่ทั้งหมด ยกเว้นภาษาแอราเมอิกใหม่ตะวันตกและภาษามันดาอิกใหม่ ความหมายที่แคบกว่า หมายถึง เฉพาะภาษาตูโรโยและภาษามลาโซรวมทั้งภาษาใกล้เคียงที่ยังค้นไม่พบ ความหมายที่เคยใช้มาก่อนหน้านี้หมายถึงภาษาแอราเมอิกใหม่ตะวันออกเฉียงเหนือ เพื่อป้องกันความสับสน บางครั้งเรียกกลุ่มที่เล็กกว่าว่าภาษาแอราเมอิกใหม่ตะวันตกเฉียงเหนือ เมื่อรวมกับภาษาแอราเมอิกใหม่ตะวันออกเฉียงเหนือจึงเรียกว่าภาษาแอราเมอิกใหม่เหนือ
ภาษาแอราเมอิกใหม่ตอนกลางหรือภาษาแอราเมอิกใหม่ตะวันตกเฉียงเหนือใช้พูดโดยชาวคริสต์ที่อยู่ในบริเวณตูร์ อับดิน ของตุรกีตะวันออกเฉียงใต้ และบริเวณรอบๆ ภาษาตูโรโยเองเป็นสำเนียงที่ใกล้เคียงกับสำเนียงที่ใช้พูดในตูร์ อับดิน ในขณะที่ภาษามลาโซเป็นภาษาที่ตายแล้ว เคยใช้พูดทางเหนือของจังหวัดดียาร์บากึร ภาษาใกล้เคียงอื่นๆเป็นภาษาที่ตายแล้วและไม่มีบันทึกไว้ ผู้พูดภาษาเหล่านี้ส่วนใหญ่ได้อพยพสู่อัล-ยาซีราในซีเรีย มีผู้พูดภาษาตูโรโยบางส่วนอพยพไปอยู่สวีเดน
ภาษาแอราเมอิกใหม่ตอนกลางมีลูกหลานแยกออกไปสองทาง ส่วนใหญ่แยกไปเป็นภาษาแอราเมอิกตะวันออกที่มีผู้พูดในตูร์อับดินและบริเวณรอบๆเป็นเวลานับพันปี และได้รับอิทธิพลจากภาษาซีเรียคคลาสสิก ซึ่งเป็นภาษาแอราเมอิกตะวันออกที่ขยายไปทางตะวันตกจนถึงเอเดสซา วิวัฒนาการที่แยกออกจากกันเห็นได้ชัดเจนในภาษาตูโรโยและภาษามลาโซ ภาษามลาโซมีไวยากรณ์ใกล้เคียงกับภาษาคลาสสิกและยังใช้ระบบกาลใกล้เคียงกัน ภาษาตูโรโยมีลักษณะใกล้เคียงกับภาษาซีเรียคคลาสสิก มีการพัฒนาไวยากรณ์ที่ต่างไป มีลักษณะบางส่วนใกล้เคียงกับภาษาแอราเมอิกใหม่ตะวันออกเฉียงเหนือ
ทั้งสองภาษาเรียกภาษาของตนเองว่าภาษาซีเรียค (ܣܘܪܝܝܐ Sūryoyo) และเรียกภาษาซีเรียคคลาสสิกว่า Edessan (ܐܘܪܗܝܐ Ūrhoyo) หรือภาษาเขียน (ܟܬܒܢܝܐ Kthobonoyo)
หมวดหมู่:กลุ่มภาษาแอราเมอิก
หมวดหมู่:ภาษาในตะวันออกกลาง
หมวดหมู่:ซิลิเอต

ซิลิเอต (Ciliate) เป็นโพรทิสต์ที่ใช้ซิเลียในการเคลื่อนที่อาศัยอยู่ในสภาพแวดล้อมที่มีน้ำหรือมีความชื้นสูง  โพรทิสต์กลุ่มนี้มีความหลากหลายทางสปีชีส์มากที่สุด  ตัวอย่างสัตว์ในกลุ่มนี้เช่น  พารามีเซียม  วอร์ติเซลลา เป็นต้น
หมวดหมู่:โพรทิสตา
โรคระบาดยุสตินิอานุส

ไฟล์:Plaguet03.jpg|thumb|นักบุญเซบาสเตียนขอต่อพระเยซูให้แก่ผู้ขุดหลุมฝังศพที่ทรมานจากกาฬโรคของโรคระบาดยุสตินิอานุส (Josse Lieferinxe,  1497–1499)
ไฟล์:Hand necrosis caused by plague.jpg|thumb|เชื้อ Yersinia pestis ก่อให้เกิดการตายเฉพาะส่วนที่มือ (ภาพจากเหยื่อกาฬโรคใน ค.ศ. 1975)
โรคระบาดยุสตินิอานุส (Plague of Justinian; ค.ศ. 541–549) เป็นการระบาดครั้งใหญ่ครั้งแรกของโรคระบาดทั่วครั้งแรก และโรคระบาดทั่วของกาฬโรคในโลกเก่าครั้งแรก โรคติดต่อนี้มีที่มาจากแบคทีเรียสายพันธุ์ Yersinia pestis โรคนี้แพร่เชื้อไปทั่วบริเวณเมดิเตอร์เรเนียน, ยุโรป และตะวันออกใกล้ ส่งผลกระทบอย่างหนักต่อจักรวรรดิซาเซเนียนและจักรวรรดิไบแซนไทน์ โดยเฉพาะเมืองหลวงคอนสแตนติโนเปิล กาฬโรคนี้ตั้งชื่อตามจักรพรรดิยุสตินิอานุสที่ 1 (ครองราชย์ ค.ศ. 527–565) จักรพรรดิไบแซนไทน์ในคอนสแตนติโนเปิลที่Procopius นักประวัติศาสตร์ในราชสำนักรายงานว่าพระองค์ติดเชื้อและหายจากโรคนี้ใน ค.ศ. 542 ซึ่งอยู่ในช่วงสูงสุดที่ฆ่าประชากรในเมืองหลวงประมาณหนึ่งส่วนห้า โรคติดต่อเดินทางมาถึงอียิปต์ของโรมันใน ค.ศ. 541 แล้วแพร่ไปทั่วทะเลเมดิเตอร์เรเนียนจนถึง ค.ศ. 544 และยังคงมีอยู่ในยุโรปเหนือและคาบสมุทรอาหรับจนถึง ค.ศ. 549
ใน ค.ศ. 2013 นักวิจัยยืนยันความคิดแรกที่ว่าสาเหตุของโรคระบาดยุสตินิอานุสมาจาก Yersinia pestis แบคทีเรียเดียวกันที่มีส่วนเกี่ยวข้องในกาฬมรณะ (ค.ศ. 1347–1351) สายพันธุ์ Yersinia pestis ในสมัยโบราณและสมัยใหม่มีความคล้ายกับบรรพบุรุษของสายพันธุ์โรคระบาดยุสตินิอานุสที่พบในเทียนชาน เทือกเขาในชายแดนประเทศคีร์กีซสถาน, คาซัคสถาน และจีน ซึ่งกล่าวแนะว่าโรคระบาดยุสตินิอานุสมีต้นกำเนิดในหรือใกล้บริเวณนี้

**อ้างอิง**

**ข้อมูล**
 isbn=978-0-19-821731-2- pmc=3642051- isbn=978-0-521-84639-4 - year=1994 -  Mordechai, Lee, and Merle Eisenberg. 2019. "Rejecting Catastrophe: the case of the Justinianic Plague." Past & Present- Mordechai, L; Eisenberg M; Newfield T; Izdebski A; Kay Janet; Poinar H. (2019).  "The Justinianic Plague: An inconsequential pandemic?", PNAS https://doi.org/10.1073/pnas.1903797116.- Procopius. History of the Wars, Books I and II (The Persian War). Trans. H. B. Dewing. Vol. 1. Cambridge: Loeb-Harvard UP, 1954.—Chapters XXII and XXIII of Book II (pages 451–473) are Procopius's famous description of the Plague of Justinian. This includes the famous statistic of 10,000 people per day dying in Constantinople (page 465).

**อ่านเพิ่ม**
 year=2004 - Eisenberg, Merle, and Lee Mordechai. "The Justinianic Plague and Global Pandemics: The Making of the Plague Concept." American Historical Review 125.5 (2020): 1632-1667.- isbn=978-0-385-12122-4 - url=https://archive.org/details/plaguemysterious00oren - jstor=1005708 
หมวดหมู่:โรคระบาดทั่ว
หมวดหมู่:จักรวรรดิไบแซนไทน์
หมวดหมู่:เหตุการณ์ในทวีปยุโรป
หมวดหมู่:ภัยพิบัติทางการแพทย์
แม่แบบ:ระบบการบริหารรัฐของออตโตมัน

หมวดหมู่:แม่แบบประวัติศาสตร์ตุรกี
หมวดหมู่:แม่แบบเกี่ยวกับประเทศตุรกี
หมวดหมู่:แม่แบบแถบข้าง
ราชวงศ์ออตโตมัน

ราชวงศ์ออตโตมัน หรือ ราชวงศ์ออสมัน (Osmanlı Hânedanı, Ottoman Dynasty หรือ Imperial House of Osman) เป็นราชวงศ์ที่ปกครองจักรวรรดิออตโตมันระหว่าง ค.ศ. 1299 ถึง ค.ศ. 1922 โดยมี สุลต่านออสมันที่ 1 แห่งจักรวรรดิออตโตมันเป็นปฐมสุลต่าน (ไม่รวมพระราชบิดา Ertuğrul) แม้ว่าจะมิได้ประกาศว่าเป็นราชวงศ์อย่างเป็นทางการมาจนกระทั่งถึงรัชสมัยของพระราชโอรสของพระองค์--สุลต่านออร์ฮันที่ 1 (Orhan I) ผู้ประกาศพระองค์เป็นสุลต่าน ก่อนหน้านั้นราชวงศ์หรือเผ่าชนกลุ่มนี้ก็อาจจรู้จักกันว่า Söğüt แต่ได้รับการเปลี่ยนชื่อเป็น “ออสมันลิ” (Osmanlı) เพื่อเป็นเกียรติแก่สุลต่านออสมัน (หรือ “Ottoman” ในภาษาอังกฤษ) 
สุลต่านเป็นตำแหน่งเดียวและเป็นตำแหน่งที่มีอำนาจเด็ดขาด เป็นประมุขของรัฐและของรัฐบาลของจักรวรรดิอย่างน้อยก็อย่างเป็นทางการ แต่บางครั้งอำนาจก็อาจจะตกไปอยู่ในมือของข้าราชสำนักอื่น (ซึ่งโดยระบบมีตำแหน่งที่ขึ้นกับสุลต่าน) โดยเฉพาะของอัครเสนาบดี (Grand Vizier) ผู้ที่มีวังที่เรียกกันในรัฐบาลออตโตมันว่า “ประตูหลัก” (High Porte) ส่วนพระราชวังทอปคาปึ (Topkapı Palace) ของสุลต่านเป็นเพียงที่ประทับอาศัยของพระราชฐานฝ่ายใน (Seraglio) หรือ ฮาเร็ม

**อ้างอิง**

**ดูเพิ่ม**
 จักรวรรดิออตโตมัน - ระบบการบริหารของจักรวรรดิออตโตมัน (State organisation of the Ottoman Empire)
ภาษาต่างประเทศ

ไฟล์:Ldl-wortschatz.jpg|thumb|250px|นักเรียนชาวเยอรมันกำลังเรียนภาษาฝรั่งเศส
ภาษาต่างประเทศ คือภาษาอื่น ๆ ที่บุคคลหนึ่งไม่ได้ใช้สื่อสารพูดคุยในเวลาปกติ สำหรับผู้ที่ใช้ภาษาใดภาษาหนึ่งหรือมากกว่าเป็นหลัก จะถือว่าภาษาอื่นเป็นภาษาต่างประเทศ ไม่เพียงเฉพาะภาษาอังกฤษที่อาจนับเป็นภาษาต่างประเทศตามความหมายข้างต้น แต่ก็ยังมีรูปแบบอื่นของภาษาต่างประเทศด้วย เช่นภาษาญี่ปุ่นโบราณถือเป็นภาษาต่างประเทศในประเทศญี่ปุ่น เพราะไม่ได้ใช้สื่อสารในเวลาปกติ ภาษาต่างประเทศยังหมายถึงภาษาที่มิใช่ภาษาประจำประเทศบ้านเกิดของผู้ที่กล่าวถึง เช่นผู้ที่พูดภาษาอังกฤษแต่ไปอาศัยอยู่ที่ประเทศญี่ปุ่น อาจกล่าวได้ว่าภาษาญี่ปุ่นเป็นภาษาต่างประเทศของบุคคลนั้น อย่างไรก็ดีคำอธิบายดังกล่าวก็ไม่ได้ครอบคลุมความหมายทั้งหมดของคำว่าภาษาต่างประเทศ และการแบ่งประเภทเช่นนี้ก็มักทำให้เกิดความเข้าใจผิดอยู่มาก
เด็กบางคนอาจเรียนรู้มากกว่าหนึ่งภาษาตั้งแต่เกิดหรือตั้งแต่อายุยังน้อย เด็กกลุ่มนี้จัดอยู่ในกลุ่มบุคคลสองภาษาหรือหลายภาษา ซึ่งมีภาษาแม่หลายภาษา และไม่มีภาษาใดที่เป็นภาษาต่างประเทศสำหรับพวกเขาเลย แม้ว่าภาษาเหล่านั้นอาจเป็นภาษาต่างประเทศสำหรับคนส่วนใหญ่ในประเทศที่เด็กเกิดก็ตาม
หมวดหมู่:ภาษาศาสตร์สังคม
หมวดหมู่:การศึกษาภาษา
หมวดหมู่:ภาวะพหุภาษา
ความหนืด

ความหนืด คือค่าบ่งชี้คุณสมบัติความต้านทานการไหลในตัวของไหล ซึ่งทำให้เกิดการเปลี่ยนรูปจากการกระทำของความเค้นเฉือนหรือความเค้นภายนอก ความหนืดนี้อธิบายถึงความสามารถในการต้านทานการไหลภายในตัวของไหล และอาจจะถูกพิจารณาให้เป็นตัวชี้วัดความเสียดทานของไหลได้ ยิ่งของไหลมีความหนืดต่ำมากเท่าไร มันก็จะยิ่งมีความสามรถในการเปลี่ยนรูปได้มากเท่านั้นสำหรับคำเรียกใช้โดยทั่วไป อาจจะใช้คำว่า "ความหนา" ตัวอย่างเช่น น้ำ ที่มีความหนืดต่ำอาจจะถูกเรียกว่า "บาง" ในขณะที่น้ำผึ้งซึ่งมีความหนืดสูงนั้นอาจจะถูกเรียกว่า "หนา" สำหรับของไหลในความเป็นจริงนั้น (ยกเว้น ซูเปอร์ฟลูอิด) จะมีค่าความหนืดในตัว แต่อย่างไรก็ตาม ในทางอุดมคติ ของไหลอาจจะถูกสมมติให้ไร้ความหนืด เรียกว่า ของไหลในอุดมคติ หรือ ของไหลไร้ความหนืด สำหรับวิชาที่ศึกษาเกี่ยวกับของไหลคือ วิทยาศาสตร์การไหล

**ที่มาของคำ**

**อ่านเพิ่ม**

**แหล่งข้อมูลอื่น**
  Fluid Characteristics Chart A table of viscosities and vapor pressures for various fluids-  Gas Dynamics Toolbox Calculate coefficient of viscosity for mixtures of gases-  Glass Viscosity Measurement Viscosity measurement, viscosity units and fixpoints, glass viscosity calculation-  Kinematic Viscosity date=2010-01-13  conversion between kinematic and dynamic viscosity.-  Physical Characteristics of Water A table of water viscosity as a function of temperature-  Project Trajectory Java Web Start Application for simulation of moving bodies through different and user definable media.-  Vogel–Tammann–Fulcher Equation Parameters-  Calculation of temperature-dependent dynamic viscosities for some common components- Viscometer of Dynamic and Kinematic- Dynamic of viscosity 
หมวดหมู่:กลศาสตร์ของไหล
หมวดหมู่:หลักการสำคัญของฟิสิกส์
การล้อมเมืองโรดส์ (แก้ความกำกวม)

__NOTOC__
การล้อมเมืองโรดส์ อาจจะหมายถึงการล้อมเมืองโรดส์ (Rhodes, Greece) บนเกาะโรดส์ครั้งใดครั้งหนึ่งข้างล่าง:- การล้อมเมืองโรดส์ ระหว่างปี 305 ถึงปี 304 ก่อนคริสต์ศักราช - เป็นการล้อมโดยดีเมเทรียส โปลิออร์เซทีส- การล้อมเมืองโรดส์ (ค.ศ. 1480) - การล้อมครั้งแรกของจักรวรรดิออตโตมันเพื่อกำจัดอัศวินฮอสพิทาลเลอร์ออกจากเกาะ- การล้อมเมืองโรดส์ (ค.ศ. 1522) - การล้อมครั้งที่สองของจักรวรรดิออตโตมันเพื่อกำจัดอัศวินฮอสพิทาลเลอร์ออกจากเกาะ
หรืออาจจะหมายถึง- การล้อมเมืองโรดส์ (อุปรากร) - อุปรากรที่เขียนโดยวิลเลียม เดฟนันท์ที่ได้รับแรงบันดาลใจจากการล้อมเมืองโรดส์ ในปี ค.ศ. 1522
อาเซอร์ไบจาน (ประเทศอิหร่าน)

สามจังหวัดในแคว้นอาเซอร์ไบจานของประเทศอิหร่าน
อาเซอร์ไบจาน หรือ อาเซอร์ไบจานอิหร่าน หรือ อาเซอร์ไบจานเปอร์เซีย (آذربایجان; Āzarbāijān; آذربایجان, ئازه‌ربایجان, Azerbaijan หรือ Azarbaijan หรือ Iranian Azerbaijan) คือภูมิภาคทางตะวันตกเฉียงเหนือของอิหร่าน หรือที่รู้จักกันในประวัติศาสตร์ว่า “แอโทรพาทีนี” (Atropatene) และ “อาโตรปัตกัน” (Aturpatakan)  บางครั้งบริเวณนี้ก็เรียกว่า “อาเซอร์ไบจานใต้” แต่ผู้เชี่ยวชาญและแหล่งข้อมูลบางแหล่งมีความเห็นว่าคำหลังนี้มีความหมายเป็นนัยยะถึงโอกาสในการผนวกดินแดน (irredentist)

**อ้างอิง**
หมวดหมู่:ภูมิภาคในอิหร่าน
เลขอักษร

ไฟล์:chronogram_Dolany.jpg|thumb|240px|เลขอักษรบนอนุสรณ์ใกล้กับวัดที่โดลานีในสาธารณรัฐเช็กที่แสดงปี ค.ศ. 1629
เลขอักษร (Chronogram) คือประโยคหรือคำจารึกที่ตัวอักษรบางตัวเมื่อมารวมเข้าด้วยกันแล้วกลายเป็นเลขของปีใดปีหนึ่งโดยเฉพาะ คำว่า “Chronogram” แปลว่า “การเขียนเวลา” ที่มาจากภาษากรีกสองคำรวมกัน คำแรก “Chrono” แปลว่า “เวลา” และ “gramma” ที่แปลว่า “อักษร”
การเขียน “เลขอักษรบริสุทธิ์” (pure chronogram) แต่ละคำจะมีอักษรตัวหนึ่งที่เป็นตัวเลข แต่การเขียน “เลขอักษรธรรมชาติ” (natural chronogram) จะแสดงตัวเลขของปีตามลำดับที่ถูกต้อง เช่น
AMORE MATVRITAS = MMVI = ค.ศ. 2006

**เลขโรมัน**
การเขียนเลขอักษรเริ่มขึ้นในปลายสมัยจักรวรรดิโรมันและมานิยมกันมากในยุคฟื้นฟูศิลปวิทยาที่มักจะใช้ในคำจารึกบนหินประดับหลุมศพ (headstone) หรือศิลาฤกษ์ที่บ่งวันเดือนปีของวันที่ฉลอง เช่น:- My Day Closed Is In Immortality เป็นเลขอักษรที่แสดงปีที่สมเด็จพระราชินีนาถเอลิซาเบธที่ 1 แห่งอังกฤษเสด็จสวรรคต อักษรตัวแรกของแต่ละคำถอดออกมาเป็น MDCIII ที่ตรงกับปี ค.ศ. 1603 ที่เสด็จสวรรคต
หมวดหมู่:การเล่นคำ
หมวดหมู่:ระบบเลข
ลั้ล...ลา (เพลง)

อัลบั้มของภคมน บุณยะภูติในชื่อเรียกเดียวกันนี้ ดูบทความที่ ลั้ล...ลา
"ลั้ล...ลา" คือซิงเกิลชื่อเดียวกันกับอัลบั้มของภคมน บุณยะภูติ หรือ ลูกโป่ง นักร้องหญิงชาวไทยจากรายการทรู อะคาเดมี่ แฟนเทเชีย ซีซั่นที่ 4 ได้แต่งขึ้นโดยวีณา ประมาพันธ์ และผลิตขึ้นโดยมุรธา ร่วมรักษ์สำหรับอัลบั้มเดี่ยวชุดที่สองของลูกโป่ง และมิวสิกวิดีโอเพลง "ลั้ล...ลา" ได้ถ่ายทำที่สตูดิโอในพัทยา ได้มีการเปิดครั้งแรกทางช่องทรู มิวสิก เมื่อวันที่ 11 เมษายน พ.ศ. 2552
"ลั้ล...ลา" ได้มีกำหนดเปิดตามคลื่นวิทยุอย่างเป็นทางการเมื่อวันที่ 23 มีนาคม พ.ศ. 2552 โดยเป็นซิงเกิลแรกจากอัลบั้ม  เพลงนี้สามารถขึ้นไปสู่อันดับ 12 ของชาร์ตทรู มิวสิกท็อป 20 และอันดับ 10 ของชาร์ตแชนแนลวีไทยแลนด์ สยามท็อป 20 ได้ ซึ่งถือว่าเป็นเพลงของลูกโป่งที่สามารถขึ้นไปในชาร์ตแชนแนลวีไทยแลนด์ได้สูงที่สุด

**รายชื่อเพลง**
ดิจิตอลดาวน์โหลด
# "ลั้ล...ลา" — 3:21
ซิงเกิลวิทยุ
# "ลั้ล...ลา" — 3:21
# "บอกฉันซิ" — 5:08

**คณะอำนวยการสร้าง**
 โปรดิวเซอร์/ทำนอง/เรียบเรียง - มุรธา ร่วมรักษ์- เนื้อร้อง - วีณา ประมาพันธ์- มิกซ์ดาวน์ - วงศกร คุณางศ์- เปียโน/คีย์บอร์ด - ศุภวิญญ์ มุ่งมาตร, เกรียงศักดิ์ เกรียงไกรนิยม- กีต้าร์ - ชินพัฒน์ หงส์อัมพร - Backing Vocal - ภคมน บุณยะภูติ

**ชาร์ต == 

**อ้างอิง**
หมวดหมู่:เพลงไทยสากล
หมวดหมู่:เพลงในปี พ.ศ. 2552
หมวดหมู่:ซิงเกิลในปี พ.ศ. 2552
ราชวงศ์ออเรนจ์-นัสเซา

ราชวงศ์ออเรนจ์-นัสเซา () คือราชวงศ์ยุโรปที่เป็นสาขาของราชวงศ์นัสเซา เป็นราชวงศ์ปกครองที่สำคัญในแวดวงการเมืองและรัฐบาลของราชอาณาจักรเนเธอร์แลนด์ บางช่วงในประวัติศาสตร์ยังเป็นราชวงศ์สำคัญในแวดวงการเมืองยุโรปด้วย โดยเฉพาะครั้งที่วิลเลิมที่ 1 แห่งออเรนจ์ (เป็นที่รู้จักกันในนาม "วิลเลียมผู้นิ่งเงียบ" และ "บิดาแห่งปิตุภูมิ") เป็นผู้นำชาวดัตช์ก่อกำเริบต่อสเปนผู้ปกครอง ซึ่งหลังจากสงครามแปดสิบปีสิ้นสุดลง ก่อให้เกิดรัฐเอกราชของชาวดัตช์ขึ้นในที่สุด
ในช่วงระหว่างและหลังสงครามนี้เองที่สมาชิกราชวงศ์หลายพระองค์ดำรงตำแหน่งเป็นผู้ว่าราชการหรือสตัดเฮาเดอร์ในสาธารณรัฐดัตช์ อย่างไรก็ตามในปี ค.ศ. 1815 ประเทศเนเธอร์แลนด์ก็ได้ล้มเลิกระบอบสาธารณรัฐที่ใช้มาอย่างยาวนานและสถาปนาระบอบราชาธิปไตยภายใต้ราชวงศ์ออเรนจ์-นัสเซาขึ้นมาแทน
การก่อตั้งราชวงศ์ออเรนจ์-นัสเซาเป็นผลผวงจากการเสกสมรสระหว่างเฮนรีที่ 3 แห่งนัสเซา-เบรอดาจากเยอรมนี และโคลเดียแห่งชาล็อง-โอร็องจ์ (ออเรนจ์) จากภูมิภาคบูร์กอญในฝรั่งเศส ในปี ค.ศ. 1515 ซึ่งโอรสของทั้งสองนามว่า "เรเน" ได้สืบทอดราชสมบัติของราชรัฐออเรนจ์จากพระปิตุลา (พระเชษฐาของพระมารดา) ฟีลีแบร์แห่งชาล็อง และเป็นสมาชิกราชวงศ์นัสเซาพระองค์แรกที่ได้อิสริยยศเป็นเจ้าชายแห่งออเรนจ์ ทั้งนี้เจ้าชายเรเนสามารถเปลี่ยนชื่อราชวงศ์เป็น "ออเรนจ์-นัสเซา" ก็ได้ แต่พระองค์และพระปิตุลากลับประสงค์ที่จะใช้ชื่อราชวงศ์ชาล็อง-โอร็องจ์ต่อไป ดังนั้นในประวัติศาสตร์จึงขนานนามพระองค์ว่า "เรเนแห่งชาล็อง" ต่อมาหลังจากที่สิ้นพระชนม์ในปี ค.ศ. 1544 พระญาตินามว่าวิลเลิมแห่งนัสเซา-ดิลเลินบูร์ก ได้สืบทอดราชสมบัติและที่ดินต่อจากเจ้าชายเรเนทั้งหมด และเฉลิมพระนามใหม่เป็น "วิลเลิมที่ 1 แห่งออเรนจ์" หรือเป็นที่รู้จักในชื่อภาษาอังกฤษว่า "วิลเลียมผู้นิ่งเงียบ" (William the Silent) ทรงเป็นผู้สถาปนาราชวงศ์ออเรนจ์-นัสเซาขึ้นมาอย่างเป็นทางการ

**สมาชิกพระราชวงศ์**

**พระบรมวงศ์**
 สมเด็จพระราชาธิบดีและสมเด็จพระราชินี
** เจ้าหญิงแห่งออเรนจ์ (พระราชธิดาพระองค์ใหญ่)
** เจ้าหญิงอะเลกซียา (พระราชธิดาพระองค์รอง)
** เจ้าหญิงอารียาน (พระราชธิดาพระองค์เล็ก)- เจ้าหญิงเบียทริกซ์ (พระราชชนนี)
** เจ้าชายคอนสตันตินและเจ้าหญิงลอเรนทีน (พระอนุชาพระองค์เล็กและพระชายา)- เจ้าหญิงมาร์ครีตและคุณปีเตอร์ ฟัน โฟลเลินโฮเฟิน (พระมาตุจฉาและพระสวามี)

**พระอนุวงศ์**
 เจ้าหญิงมาเบล (พระชายาม่ายในเจ้าชายฟริโซแห่งออเรนจ์-นัสเซา)
** เคาน์เตสลูอานาแห่งออเรนจ์-นัสเซา (พระราชภาติยะ)
** เคาน์เตสซาเรียแห่งออเรนจ์-นัสเซา (พระราชภาติยะ)
** เคาน์เตสอิโลอีสแห่งออเรนจ์-นัสเซา (พระราชภาติยะ)
** เคานต์เคลาส์-คาร์ซีมีร์แห่งออเรนจ์-นัสเซา (พระราชภาติยะ)
** เคาน์เตสเลโอนอร์แห่งออเรนจ์-นัสเซา (พระราชภาติยะ)- เจ้าหญิงไอรีน (พระมาตุจฉา)- พระโอรสในเจ้าหญิงมาร์ครีตแห่งเนเธอร์แลนด์ และพระชายา:
** เจ้าชายเมาริทส์และเจ้าหญิงมาริแลนน์ (พระภาดาและพระชายา)
** เจ้าชายแบร์นาร์ดและเจ้าหญิงอันเนตต์ (พระภาดาและพระชายา)
** เจ้าชายปีเตอร์-คริสเตียนและเจ้าหญิงอานิตา (พระภาดาและพระชายา)
** เจ้าชายฟลอริสและเจ้าหญิงไอเม (พระภาดาและพระชายา)

**อ้างอิง**

**ดูเพิ่ม**
 ราชรัฐออเรนจ์
หมวดหมู่:ราชวงศ์ยุโรป
หมวดหมู่:ราชวงศ์ออเรนจ์-นัสเซา
หอเอนปิซา

300px
หอเอนเมืองปิซา (อิตาลี: Torre pendente di Pisa หรือ La Torre di Pisa; อังกฤษ: Leaning Tower of Pisa) ตั้งอยู่ที่เมืองปิซา ประเทศอิตาลี ในจัตุรัสเปียซซา เดล ดูโอโม (Piazza Del Duomo) เป็นหอระฆังของศาสนาคริสต์นิกายโรมันคาทอลิก มีลักษณะเป็นหอทรงกระบอก 8 ชั้น สร้างด้วยหินอ่อนสีขาว สูง 183.3 ฟุต (55.86 เมตร) น้ำหนักรวมประมาณ 14,500 ตัน มีบันไดรวมทั้งสิ้น 293 ขั้น เอียง 3.97 องศา ยอดของหอห่างจากแนวตั้งฉาก 3.9 เมตร

** ประวัติ**
เริ่มสร้างเมื่อวันที่ 9 สิงหาคม ค.ศ. 1173 และสร้างเสร็จเมื่อปี ค.ศ. 1350 ใช้เวลาสร้างประมาณ 175 ปี แต่การก่อสร้างนั้นมีการหยุดชะงักถึง 2 ครั้ง ครั้งแรกหยุดสร้าง เมื่อสร้างไปได้ถึงชั้น 3 เนื่องจากพื้นใต้ดินเป็นพื้นดินที่นิ่ม ทำให้หอมีการยุบตัว โดยตอนแรกหอเอนปิซาได้เอนไปทางทิศเหนือ และต่อมาในปี ค.ศ. 1272 จีโอแวนนี่ ดี สิโมน สร้างให้เอนกลับไปอีกด้านหนึ่งเพื่อให้เกิดความสมดุล โดยการสร้างถ่วงไปทางทิศใต้ แต่การก่อสร้างในครั้งนี้ ก็ต้องหยุดชะงักลงอีกครั้งเนื่องจากเกิดสงคราม ภายหลังได้มีการสร้างหอต่อขึ้นอีก ทำให้หอมีความสูงทั้งหมด 7 ชั้น ในปี ค.ศ. 1319 แต่หอเอนนี้ถูกสร้างเสร็จในปี ค.ศ. 1372  หลังจากนั้น ในปี ค.ศ. 1990-2001 หอเอนปีซาได้รับการปรับปรุงฐานให้แข็งแรงยิ่งขึ้น เพื่อป้องกันไม่ให้หอล้มลงมา และปัจจุบัน ในทุก ๆ 20 ปี หอจะเอนลง 1 นิ้ว(ไปทางทิศใต้) โดยมีการคาดเดาว่า หอจะล้มลงมาในปี ค.ศ. 2220 ถ้าหากไม่มีการป้องกันใด ๆ ปัจจุบันได้มีการคิดค้นสปริงลูกตุ้มไปถ่วงอีกฝั่ง เพื่อชะลอการถ่วงลงมานั่นเอง

**สมุดภาพ**

**ดูเพิ่ม**
 จัตุรัสดูโอโมแห่งปิซา

**อ้างอิง**

**แหล่งข้อมูลอื่น**
  Official Website date=2010-09-20 -  The Leaning Tower of Pisa Virtual reality movies-  How the process of inclination was stopped date=2007-09-14 -  Pictures of Leaning structures date=2007-08-19 -  Piazza dei Miracoli digital media archive date=2008-10-07  (creative commons-licensed photos, laser scans, panoramas), data from a University of Ferrara/CyArk research partnership, includes 3D scan data from Leaning Tower.- title=Leaning Tower of Pisa
หมวดหมู่:หอระฆัง
หมวดหมู่:แหล่งมรดกโลกในประเทศอิตาลี
ป
หมวดหมู่:หอเอน
หมวดหมู่:สถาปัตยกรรมโรมาเนสก์
เดอะเลเจนด์ออฟเซลดา: ออคารินาออฟไทม์

220px
เดอะเลเจนด์ออฟเซลดา: ออคารินาออฟไทม์ (The Legend of Zelda: Ocarina of Time; ゼルダの伝説 時のオカリナ) เป็นเกมแนวผจญภัยลำดับที่ 5 จากเกมชุดเดอะเลเจนด์ออฟเซลดา สร้างขึ้นโดยบริษัทนินเทนโด ในรูปแบบของ นินเทนโด 64  เผยแพร่ในญี่ปุ่นในวันที่ 21 พฤศจิกายน พ.ศ. 2541 อเมริกาในวันที่ 23 พฤศจิกายน พ.ศ. 2541 และยุโรปในวันที่ 11 ธันวาคม พ.ศ. 2541 เกมนี้มียอดขายทั่วโลกกว่า 7.6 ล้านตลับ  เนื้อหาในเกมก็เหมือนกับภาคก่อน ๆ คือ ลิงก์จะต้องช่วยเหลืออาณาจักรไฮรัลให้รอดพ้นจากจอมมารกานอนดอร์ฟ

**เนื้อเรื่อง**
ที่ป่าโคคิรี ต้นเดกุได้บอกให้ภูตินาวิ ไปตามหาลิงก์เพื่อมาพบกับเขาเพื่อที่จะให้ลิงก์ได้เรียนรู้การต่อสู้ เมื่อลิงก์เรียนรู้แล้ว ต้นเดกุได้มอบหินโคคิรีแก่ลิงก์และให้ไปพบองค์หญิงเซลด้า เมื่อพบองค์หญิงเซลด้า องค์หญิงก็เล่าตำนานของอาณาจักรไฮรัลและไทรฟอร์ซ และขอร้องให้ลิงก์นำหินโกรอนจากหัวหน้าเผ่าโกรอน และหินโซระจากองค์หญิงลูโต้(ลูกสาวของราชาโซระ) เมื่อลิงก์ได้หินทั้งสองครบแล้วได้กลับมายังอาณาจักรไฮรัลแต่พบกับเหตุการณ์วุ่นวายคือ จอมมารกานอนดอร์ฟพยายามไล่ล่าเพื่อจับตัวองค์หญิงเซลด้า
ระหว่างที่หลบหนีอยู่นั้นองค์หญิงได้ฝากออคารินาแห่งกาลเวลาไว้ให้ลิงก์ อันนำไปสู่ดาบในตำนานที่สถิตอยู่ในวิหาร แต่ทว่าลิงก์ยังมีอายุน้อยเกินกว่าจะใช้ดาบในตำนาน เมื่อลิงก์ดึงดาบ วิหารจึงกักขังวิญญาณของลิงก์เอาไว้ถึงเจ็ดปี เมื่อรู้สึกตัวอีกทีก็โตขึ้นเป็นวัยรุ่นและอยู่ในสมัยเจ็ดปีให้หลัง ภารกิจต่อไปคือลิงก์จะต้องช่วยเหลือผู้พิทักษ์ไทรฟอร์ซทั้งหก อันได้แก่ผู้พิทักษ์แห่งแสงสว่าง (ซึ่งได้พบแล้วในวิหาร) ผู้พิทักษ์แห่งป่า ผู้พิทักษ์แห่งไฟ ผู้พิทักษ์แห่งน้ำ ผู้พิทักษ์แห่งความมืด และผู้พิทักษ์แห่งวิญญาณ เพื่อให้สามารถผนึกจอมมารกานอนดอร์ฟไว้ในไทรฟอร์ซตลอดกาล

**การตอบรับ**
เดอะเลเจนด์ออฟเซลดา: ออคารินาออฟไทม์ เป็นเกมภาคหนึ่งที่ได้กระแสตอบรับจากผู้เล่นเป็นอย่างดี ตั้งแต่เกมวางจำหน่ายเมื่อ พ.ศ. 2541 เกมนี้ขายได้ 2.5 ล้านตลับภายใน 39 วันจนกระทั่งสิ้นปี  เฉพาะญี่ปุ่นขายได้กว่า 820,000 ตลับในช่วงดังกล่าว และเป็นเกมที่ขายดีอันดับที่ 10 แห่งปี พ.ศ. 2541  จากสถิติยอดขายทั้งหมดของเกมนี้ รวมทั่วโลกขายได้ 7.6 ล้านตลับ  ส่วนเฉพาะในญี่ปุ่นขายได้ 1.14 ล้านตลับ และเป็นเกมที่ขายดีอันดับที่ 128 ตลอดกาล 

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2541
หมวดหมู่:วิดีโอเกมเดอะเลเจนด์ออฟเซลดา
หมวดหมู่:วิดีโอเกมเกี่ยวกับการเดินทางข้ามเวลา
หมวดหมู่:เกมสำหรับนินเท็นโด 64
อัลวะลีดที่ 1

อัลวะลีด อิบน์ อับดุลมะลิก อิบน์ มัรวาน (al-Walīd ibn ʿAbd al-Malik ibn Marwān; ค.ศ. 674 – 23 กุมภาพันธ์ ค.ศ. 715) รู้จักกันในพระนาม อัลวะลีดที่ 1 (الوليد الأول) เป็นกาหลิบแห่งจักรวรรดิกาหลิบอุมัยยะฮ์ ผู้ปกครองจักรวรรดิระหว่าง ค.ศ. 705 จนเสียชีวิตในปี ค.ศ. 715 อัลวะลีดที่ 1 เป็นบุตรของอับดุลมะลิก (Abd al-Malik) ผู้ดำเนินการขยายดินแดนของจักรวรรดิที่เริ่มโดยอับดุลมะลิกต่อไปอีกกว้างไกล และเป็นประมุขผู้มีความสามารถ

**อ้างอิง**

**บรรณานุกรม**
url=https://books.google.com/books?id=Ow-mV50c2TUC&pg=PA7 
หมวดหมู่:รัฐเคาะลีฟะฮ์อุมัยยะห์
ไทกอน

ไทกอน (Tigon หรือ Tiglon) เป็นสัตว์ชนิดข้ามสายพันธุ์ระหว่างเสือโคร่งกับสิงโตเกิดจากสิงโตเพศเมียมาผสมพันธุ์กับเสือเพศผู้ มีการผสมคล้ายไลเกอร์ เพียงแต่มีขนาดเล็กกว่า เพราะปกติสิงโตตัวเมืยจะมียีนยับยั้งการเจริญเติบโตแต่เสือโคร่งตัวเมียไม่มี ไทกอนไม่มีแผงคอ หาดูได้ยากกว่าไลเกอร์มาก 

**การอยู่ร่วมกันของสายพันธุ์พ่อแม่**
เช่นเดียวกับไลเกอร์ ไทกอนพบได้เฉพาะในสวนสัตว์ เพราะแหล่งที่อยู่อาศัยของสิงโตและเสือโคร่งไม่ทับซ้อนกัน อย่างไรก็ตาม ในอดีตสิงโตอินเดียเคยอยู่ร่วมกับเสือโคร่งเบงกอลในถิ่นทุรกันดารของอินเดีย นอกจากนั้นยังพบในประเทศที่เสือโคร่งแคสเปียน เคยอยู่ เช่นอิหร่านและตุรกีในอินเดียมีแผนที่จะย้ายสิงโตบางตัวจากที่อยู่ปัจจุบันอย่างป่ากิรไปสู่เขตรักษาพันธุ์สัตว์ป่าคูโนซึ่งมีเสือโคร่งอยู่จำนวนหนึ่งแต่ยังไม่ได้ดำเนินการในเดือนธันวาคม 2017 อาจเป็นเพราะเหตุผลทางการเมือง เนื่องจากรัฐบาลของรัฐคุชราตไม่ต้องการให้รัฐอื่นมีสิงโตอยู่ในป่า

**อ้างอิง**
   Tiglons- Guggisberg, "Wild Cats Of The World" (1975)

**ดูเพิ่ม**
 ไลเกอร์- เสือ- สิงโต
หมวดหมู่:เสือ
หมวดหมู่:สิงโต
หมวดหมู่:ลูกผสมข้ามสายพันธุ์เลี้ยงลูกด้วยนม
หมวดหมู่:ลูกผสมข้ามสายพันธุ์ในสกุลแพนเทอรา
เอสเอฟ

เอสเอฟ (SF) อาจหมายถึง- เอส เอฟ ซีเนม่า ซิตี้ บริษัทธุรกิจโรงภาพยนตร์ในประเทศไทย- สยามฟิวเจอร์ ดีเวลอปเมนท์ บริษัทพัฒนาและบริหารศูนย์การค้าในประเทศไทย- ซานฟรานซิสโก สหรัฐอเมริกา- นิยายวิทยาศาสตร์- เลขนัยสำคัญ- ตารางฟุต- กรุงโซเฟีย เมืองหลวงของ ประเทศบัลแกเรีย- หน่วยรบพิเศษ- สเปเชียล ฟอร์ซ เกมออนไลน์
ราชวงศ์โฮเอินท์ซ็อลเลิร์น

ราชวงศ์โฮเอินท์ซ็อลเลิร์น (Haus Hohenzollern) เป็นราชตระกูลเยอรมันและโรมาเนียของยุโรปที่ปกครองปรัสเซีย เยอรมนี และ โรมาเนีย บริเวณดั้งเดิมของราชวงศ์อยู่ในบริเวณเมืองเฮ็คคิงเงิน (Hechingen) ในชวาเบินที่ก่อตั้งขึ้นในคริสต์ศตวรรษที่ 11 ชื่อราชวงศ์มาจากที่พำนักของตระกูลที่เรียกว่าปราสาทโฮเอินท์ซ็อลเลิร์น (Burg Hohenzollern) 
คำขวัญของตระกูลคือ “Nihil Sine Deo” (ไม่มีสิ่งใดถ้าไม่มีพระเจ้า) ตราประจำตระกูลเริ่มใช้ในปี ค.ศ. 1192 ที่เป็นตราง่าย ๆ แบ่งเป็นสี่ส่วน สีดำ และ เงิน ต่อมาก็มีการเพิ่มหัวและไหล่ของสุนัขในปี ค.ศ. 1317 โดยฟรีดริชที่ 4 เบอร์กราฟแห่งเนิร์นแบร์ก และต่อมาก็เพิ่มสัญลักษณ์จากสาขาของอีกตระกูลหนึ่ง
ตระกูลแบ่งออกเป็นสองสาย สายโรมันคาทอลิกชวาเบีย และ สายโปรเตสแตนต์ฟรังโคเนีย สายชวาเบียปกครองบริเวณเฮ็คคิงเงินจนกระทั่งมาสิ้นสุดลงในปี ค.ศ. 1869 สายย่อยของฟรังโคเนียขึ้นครองอาณาจักรมาร์กราฟแห่งบรานเดนบวร์กในปี ค.ศ. 1415 และ อาณาจักรดยุคแห่งปรัสเซียในปี ค.ศ. 1525 การรวมสายย่อยสองสายของฟรังโคเนียในปี ค.ศ. 1618 เป็นการก่อตั้งราชอาณาจักรปรัสเซียต่อมาในปี ค.ศ. 1701 ซึ่งเป็นรัฐที่เป็นผู้นำในการรวมประเทศเยอรมนี (Unification of Germany)  และการก่อตั้งจักรวรรดิเยอรมนีต่อมาในปี ค.ศ. 1871
ความระส่ำระสายของสังคมในปลายสงครามโลกครั้งที่ 1 ทำให้เกิดการปฏิวัติเยอรมันในปี ค.ศ. 1918 และการก่อตั้งสาธารณรัฐไวมาร์ต่อมาซึ่งเป็นการบีบบังคับให้ราชวงศ์โฮเอินท์ซ็อลเลิร์นต้องสละราชบัลลังก์ ซึ่งเท่ากับเป็นการยุติระบอบจักรพรรดิเยอรมัน ในที่สุดสนธิสัญญาแวร์ซายของปี ค.ศ. 1919 ก็ทำให้จักรวรรดิเยอรมันล่มสลาย

**บุคคลสำคัญที่จากราชวงศ์**
 ฟรีดริช วิลเฮล์ม ผู้คัดเลือกแห่งบรันเดินบวร์ค- พระเจ้าฟรีดริชที่ 1 แห่งปรัสเซีย- พระเจ้าฟรีดริช วิลเฮล์มที่ 1 แห่งปรัสเซีย- หลุยเซ่ อูลริเค่แห่งปรัสเซีย- จักรพรรดิวิลเฮล์มที่ 2 แห่งเยอรมนี- สมเด็จพระราชาธิบดีมีไฮที่ 1 แห่งโรมาเนีย

**แผนผังราชวงศ์**

**อ้างอิง**

**ดูเพิ่ม**
 ประวัติศาสตร์เยอรมนี 
หมวดหมู่:ประวัติศาสตร์โรมาเนีย
หมวดหมู่:ราชอาณาจักรปรัสเซีย
หมวดหมู่:ราชอาณาจักรปรัสเซีย

ปรัสเซีย
หมวดหมู่:ประวัติศาสตร์ปรัสเซีย
ป
ป
หมวดหมู่:รัฐในจักรวรรดิเยอรมัน
หมวดหมู่:รัฐในสมาพันธรัฐเยอรมันเหนือ
หมวดหมู่:รัฐในสมาพันธรัฐเยอรมัน
เทิร์น! เทิร์น! เทิร์น!

"เทิร์น! เทิร์น! เทิร์น! (ทูเอฟรีติงแดร์อีสอะซีซัน)" (Turn! Turn! Turn! (to Everything There is a Season)) หรือเรียกสั้น ๆ ว่า "เทิร์น! เทิร์น! เทิร์น!" เป็นเพลงที่ดัดแปลงมาจากปัญญาจารย์ในไบเบิล (ยกเว้นท่อนสุดท้าย) แต่งและประพันธ์ดนตรีโดยพีต ซีเกอร์ ในปี 1959 โดยซีกเกอร์ได้รอจนถึงปี 1962 จึงบันทึกเสียง เพลงนี้เป็นเพลงที่อยู่ในอัลบั้ม The Bitter และ The Sweet สังกัดโคลัมเบีย
"เทิร์น! เทิร์น! เทิร์น!" ยังเป็นซิงเกิลอันโด่งดังของวงโฟล์กร็อกอเมริกัน เดอะเบิร์ดส ออกวางขายเมื่อ 1 ตุลาคม ค.ศ. 1965 โดยสังกัดโคลัมเบีย เพลงนี้ยังรวมอยู่ในอัลบั้มชุดที่ 2 ของวงชุด Turn! Turn! Turn! ที่ออกวางขายเมื่อ 6 ธันวาคม ค.ศ. 1965
ซิงเกิลนี้เพลงนี้โดยวงเดอะเบิร์ดส ถือเป็นเวอร์ชันที่ประสบความสำเร็จที่สุดของเพลงนี้ โดยขึ้นอันดับ 1 บนบิลบอร์ดฮอต 100 และอันดับ 26 ในสหราชอาณาจักร 

**อ้างอิง**
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลในปี พ.ศ. 2508
หมวดหมู่:ซิงเกิลในปี พ.ศ. 2509
ดรีมเลิฟเวอร์ (เพลงมารายห์ แครี)

"ดรีมเลิฟเวอร์" (Dreamlover) เป็นเพลงที่เขียนและโปรดิวซ์โดย นักร้องชาวอเมริกัน มารายห์ แครี เดฟ ฮอลล์และวอลเตอร์ อฟานาซีฟ และเป็นเพลงในอัลบั้มชุดที่ 4 ของมารายห์ แครี ชุด มิวสิกบ็อกซ์ (1993) เพลงนี้ทางโคลัมเบียเรเคิดส์ได้ให้อฟานาซีฟทำให้เพลงดูเบาลง เนื่องจากต้นฉบับการผลิตเพลงจะดูหยาบและสดใสเกินไป โดยได้ใช้แซมเพิล ของเพลวงอีโมชันส์ ที่ชื่อ "Blind Alley" เขียนโดยเดวิด พอร์เตอร์ แต่ได้ใช้แฮมมอนด์ออร์แกนแทน โดยเนื้อหาเป็นภาพชายในฝัน 
เพลงนี้เป็นซิงเกิลแรกของอัลบั้ม Music Box ออกในช่วงไตรมาสที่ 3 ของปี 1993 และเป็นแนวทางของแครีที่ใช้การแซมพลิงในซิงเกิลถัด ๆ มาของเธออย่างเพลง "Fantasy" (1995), "Honey" (1997) and "Heartbreaker" (1999) เพลงถูกเสนอชื่อเข้าชิงรางวัลแกรมมี่ในสาขานักร้องเพลงป็อปหญิงยอดเยี่ยม แต่พ่ายให้กับเพลง "I Will Always Love You" ของวิตนีย์ ฮูสตัน แต่ยังได้รับรางวัลบีเอ็มไอป็อปอวอร์ด 
"ดรีมเลิฟเวอร์" ยังถูกใช้เป็นแซมเพิลให้กับเพลง  "Let's Be Friends" ของบรูซ สปริงสทีนในอัลบั้มชุด The Rising (2002)

**อ้างอิง**
หมวดหมู่:ซิงเกิลในปี พ.ศ. 2536
หมวดหมู่:เพลงของมารายห์ แครี
หมวดหมู่:เพลงที่ประพันธ์คำร้องโดยมารายห์ แครี
หมวดหมู่:ซิงเกิลอันดับ 1 ในบิลบอร์ดฮอต 100
กลุ่มภาษาอาเจะฮ์-จาม

กลุ่มภาษาอาเจะฮ์-จาม (Aceh-Chamic languages) เป็นกลุ่มของภาษาที่ใกล้เคียงกันซึ่งใช้พูดในบริเวณแผ่นดินใหญ่และหมู่เกาะของเอเชียตะวันออกเฉียงใต้ ประกอบด้วยภาษาอาเจะฮ์และกลุ่มภาษาจาม การแยกจากกันระหว่างสองกลุ่มนี้เกิดขึ้นนานมากแล้ว จากฐานข้อมูลคำศัพท์พื้นฐานของตระกูลภาษาออสโตรนีเซียนพบความเชื่อมโยงระหว่างกลุ่มภาษาอาเจะฮ์-จามและภาษามอเกลนราว 70%

**อ้างอิง**
หมวดหมู่:ภาษาในเอเชียตะวันออกเฉียงใต้
หมวดหมู่:ตระกูลภาษาออสโตรนีเซียน
กลุ่มภาษาจาม

กลุ่มภาษาจาม (Chamic languages) มีอีกชื่อว่า อาเจะฮ์–จาม (Aceh–Chamic และ Achinese–Chamic) เป็นกลุ่มของภาษาจำนวน 10 ภาษาซึ่งใช้พูดในจังหวัดอาเจะฮ์ (เกาะสุมาตรา ประเทศอินโดนีเซีย) และในพื้นที่ของประเทศกัมพูชา, ไทย, เวียดนาม และไห่หนาน ประเทศจีน กลุ่มภาษาจามเป็นกลุ่มย่อยของกลุ่มภาษามลายู-ซุมบาวาในตระกูลภาษาออสโตรนีเซียน ภาษาจามดั้งเดิม บรรพบุรุษของกลุ่มภาษาย่อยนี้ มีส่วนเกี่ยวข้องกับวัฒนธรรม Sa Huỳnh ผู้พูดภาษานี้เดินทางมาจากเกาะบอร์เนียวหรืออาจเป็นคาบสมุทรมลายู ไปยังบริเวณที่ปัจจุบันคือประเทศเวียดนาม1999
ภาษาจารายและภาษาจาม (ทั้งตะวันตกและตะวันออก) เป็นภาษาที่มีผู้พูดมากที่สุด ภาษาทซัตเป็นภาษาที่มีผู้พูดน้อยที่สุด

**การจำแนก**
Graham Thurgood ให้การจำแนกกลุ่มภาษาจามได้ดังนี้p=36 โดยภาษาจำเพาะระบุเป็นอักษร ตัวเอียง
*อาเจะฮ์
*จามชายฝั่ง
**ฮารอย
**ภาษาจาม (Chăm)
***จามตะวันตก
***จามตะวันออก
*จามที่ราบสูง
**ระแด–จาราย
***ระแด (Ê-đê)
***จาราย (Gia Rai)
**จรู–ตอนเหนือ
***ตรู (Chu Ru)
***จามตอนเหนือ
****รอกลาย (Ra Glai)
****ทซัต
ตัวเลข 7 ถึง 9 ในกลุ่มภาษาจามดั้งเดิมเหมือนกับตัวเลขในกลุ่มภาษามาเลย์อิก ถือเป็นหลักฐานบางส่วนสำหรับการจัดกลุ่มย่อยมลายู-จามp=37
Roger Blench ก็เสนอว่าอาจมีสาขาออสโตรเอเชียติกอย่างน้อยหนึ่งสาขาที่ชายฝั่งเวียดนามที่ปัจจุบันสูญหายแล้ว โดยอิงจากคำยืมหลายคำในภาษาในกลุ่มภาษาจามสมัยใหม่หลายภาษาที่ไม่สามารถสืบต้นตอจากสาขาในตระกูลภาษาออสโตรเอเชียติกที่ยังมีผู้พูดอยู่

**อ้างอิง**

**บรรณานุกรม**
 url-status=dead - language=en

หมวดหมู่:กลุ่มภาษามลายู-จาม
หมวดหมู่:ตระกูลภาษาออสโตรนีเซียน
ภาษาทิเบตกลาง

จังหวัดในทิเบต
ภาษากลุ่มทิเบตกลาง(Central Tibetan languages) เป็นสำเนียงของภาษาทิเบต โดยเป็นกลุ่มของสำเนียงที่มีวรรณยุกต์ของภาษากลุ่มทิเบต ที่ไม่ใช่สำเนียงคาม การแบ่งแยกของภาษากลุ่มนี้ตาม Bradley (1997)ได้แก่- กลุ่มตะวันตก ได้แก่สำเนียงของลาดักและแซนการ์ตอนบน ซึ่งอยู่ตามแนวชายแดนด้านตะวันตกเฉียงเหนือของอินเดีย และโธลิงซึ่งอยู่ทางตะวันตกสุดของทิเบต- ดบุส-อู พบในบริเวณงารีทางทิเบตตะวันตก ชายแดนด้านเหนือของเนปาล จังหวัดจั้ง และจังหวัดอู เป็นพื้นฐานของภาษาทิเบตมาตรฐาน- กลุ่มเหนือ พบทางตอนกลางค่อนไปทางเหนือของทิเบต และทางใต้ของมณฑลชิงไห่- กลุ่มใต้ ได้แก่สำเนียงทางใต้ของจังหวัดจั้ง สำเนียงที่พบในสิกขิมและภูฏาน
ภาษาทิเบตกลางตอนใต้ บางครั้งแยกเป็นสาขาใต้ของภาษากลุ่มทิเบต หรือเป็นภาษาโบดิชใต้ เนื่องจากภาษาในกลุ่มนี้มักพบตามแนวชายแดน จึงมักจะถูกกำหนดให้เป็นภาษาใหม่ ในขณะที่สำเนียงอื่นไม่ถูกกำหนด เช่น ภาษาซองคา ของภูฏาน ภาษาเศรปาในเนปาล และภาษาสิกขิม ในอินเดีย

**อ้างอิง**
  The Tibetan Dialects Project date=2009-02-26  at the University of Bern
หมวดหมู่:ตระกูลภาษาจีน-ทิเบต
สุวรรณ เมืองสุรินทร์

สุวรรณ เมืองสุรินทร์ สถิติการชก 10 ครั้ง ชนะ 6 (น็อค 1) แพ้ 4 

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นซูเปอร์ฟลายเวท เมื่อ 12 มิถุนายน 2524 แพ้น็อค วิลเลียม เดเวลอส ยก 2 ที่ ฟิลิปปินส์
** ชิงแชมป์ OPBF รุ่นเฟเธอร์เวท เมื่อ 11 เมษายน 2525 แพ้คะแนน ยู ฮวานคิล (เกาหลีใต้) ที่ เกาหลีใต้

**อ้างอิง**
  สถิติการชก boxrec.com date=2015-06-19  
หมวดหมู่:นักมวยสากลชาวไทยรุ่นซูเปอร์ฟลายเวท
หมวดหมู่:นักมวยสากลชาวไทยรุ่นเฟเธอร์เวท
เลิฟ. แอนเจิล. มิวสิก. เบบี.

เลิฟ. แอนเจิล. มิวสิก. เบบี. (italic=yes) เป็นผลงานสตูดิโออัลบั้มเปิดตัวของนักร้องเพลงป็อปและร็อก เกว็น สเตฟานี ออกวางขายเมื่อ 22 พฤศจิกายน ค.ศ. 2004 กับค่ายอินเตอร์สโคป อัลบั้มนี้เดิมจะเป็นเพียงแค่โครงการย่อย ๆ ของสเตฟานีเท่านั้น จะได้กลายเป็นเป็นผลงานอัลบั้มเดี่ยวหลังจากเธอหยุดพักจากวงโนเดาต์ อัลบั้มนี้ได้มีการร่วมงานกับศิลปินและโปรดิวเซอร์ดังมากมาย เลิฟ. แอนเจิล. มิวสิก. เบบี. เป็นอัลบั้มในรูปแบบของดนตรีในยุคคริสต์ทศวรรษ 1980 ในเวอร์ชันล่าสุด และได้รับอิทธิพลจากศิลปินอย่าง มาดอนน่า นิวออร์เดอร์ ซินดี ลอเปอร์ ดีเพชโมด เดอะเคียว ลิซาลิซาแอนด์เดอะคัลต์แจม เดบบี เดบ และคลับนูโว เพลงโดยมากจะมีธีมที่มุ่งเน้นถึงเรื่องแฟชั่นและความร่ำรวย อัลบั้มยังได้แนะนำสาวฮาราจุกุ ที่เป็นแดนซ์ 4 สาวที่แต่งตัวในลักษณ์แฟชันฮาราจุกุ โตเกียว ประเทศญี่ปุ่น
เลิฟ. แอนเจิล. มิวสิก. เบบี. เปิดตัวได้รับความนิยมต่อนักวิจารณ์ร่วมสมัยอย่างถ้วนหน้า มีซิงเกิลถึง 6 ซิงเกิล ที่มียอดขายหลายแผ่นเสียงทองคำขาวในหลายประเทศ และขายได้ 7 ล้านชุด ยังได้รับการเสนอชื่อเข้าชิงรางวัลแกรมมี่ 6 ครั้งในปี 2005 และ 2006

**อ้างอิง**
หมวดหมู่:อัลบั้มเพลงของเกว็น สเตฟานี
หมวดหมู่:อัลบั้มเพลงในปี พ.ศ. 2547
เนปตาลี อลามัก

เนปตาลี อลามัก (Neptali Alamag) นักมวยสากลชาวฟิลิปปินส์ สถิติการชก 53 ครั้ง ชนะ 38 (น็อค 12) เสมอ 6 แพ้ 9 

**ประวัติ**
อลามักขึ้นชกมวยครั้งแรกเมื่อ 14 มิถุนายน พ.ศ. 2517 ชนะน็อค บอย มาริโน ยก 1 ที่ ฟิลิปปินส์ จากนั้น ขึ้นชกชนะเป็นส่วนใหญ่ จนได้ชิงแชมป์ OPBF รุ่นแบนตัมเวทที่เกาหลีใต้เมื่อ 26 มีนาคม พ.ศ. 2521 แพ้คะแนน คิม ยุงชิก ไม่ได้แชมป์ เคยชกชนะคะแนน ถนอมจิต สุโขทัย เมื่อ พ.ศ. 2522 ที่ ฟิลิปปินส์ ต่อมาได้ชิงแชมป์ฟิลิปปินส์รุ่นซูเปอร์แบนตัมเวทเมื่อ 10 สิงหาคม พ.ศ. 2522 แพ้คะแนน ริค เดียมาเล และชกชนะคะแนน เวนิส บ.ข.ส. ที่ฟิลิปปินส์เมื่อ พ.ศ. 2522 ด้วย ต่อมา อลามักได้ครองแชมป์ฟิลิปปินส์รุ่นแบนตัมเวทเมื่อ 30 กรกฎาคม พ.ศ. 2526 ชนะคะแนน อมาโด กาบาโต จากนั้นได้ชิงแชมป์ OPBF รุ่นแบนตัมเวทที่ว่างเมื่อ 30 มีนาคม พ.ศ. 2527 ชนะน็อค มิตสุโอะ อิมาซาโต้ ยก 9 ที่ฟิลิปปินส์ และป้องกันแชมป์ได้ 1 ครั้ง ชนะน็อค กวางทองน้อย ศิษย์อำนวย ยก 2 เมื่อ 25 มิถุนายน พ.ศ. 2527 จากนั้นมาชกแพ้น็อค สามารถ พยัคฆ์อรุณ ยก 7 แล้วไปเสียแชมป์ OPBF ที่เกาหลีใต้ เมื่อ 16 มีนาคม พ.ศ. 2528 แพ้น็อค กัง กียุล ยก 2 จากนั้นอลามักขึ้นชกอีกเพียงครั้งเดียว เสมอกับ เอ็ดการ์ อปาตัน เมื่อ 18 พฤษภาคม พ.ศ. 2529 จากนั้นก็แขวนนวมไป

**เกียรติประวัติ**
- แชมป์ฟิลิปปินส์รุ่นแบนตัมเวท (2526)- แชมป์ OPBF รุ่นแบนตัมเวท
** ชิง 30 มีนาคม 2527 ชนะน็อค มิตสุโอะ อิมาโซโต ยก 9 ที่ ฟิลิปปินส์
** ป้องกันแชมป์ครั้งที่ 1, 25 มิถุนายน 2527 ชนะน็อค กวางทองน้อย ศิษย์อำนวย ยก 2 ที่ กทม.
** เสียแชมป์ 16 มีนาคม 2528 แพ้น็อค กัง กิยุล  ยก 2 ที่ เกาหลีใต้- เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นแบนตัมเวทเมื่อ 26 มีนาคม 2521 แพ้คะแนน คิม ยุงชิก ที่เกาหลีใต้

**อ้างอิง**
  สถิติการชก boxrec.com date=2014-04-25  
หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:แชมป์มวยสากลประเทศฟิลิปปินส์
หมวดหมู่:แชมป์ OPBF
หมวดหมู่:บุคคลจากเซบู (เมือง)
กัง กิยุล

กัง กิยุล (강기율; Kang Ki-Yul) นักมวยสากลชาวเกาหลีใต้ เกิดเมื่อ 18 พฤศจิกายน พ.ศ. 2505 ที่ เกาหลีใต้ สถิติการชก 23 ครั้ง ชนะ 19 (น็อค 13) เสมอ 2 แพ้ 2

**เกียรติประวัติ**
 แชมป์เกาหลีใต้รุ่นแบนตัมเวท (2527)- แชมป์ OPBF รุ่นแบนตัมเวท
** ชิง 16 มีนาคม 2528 ชนะน็อค เนปตาลี อลามัก ยก 2 ที่ เกาหลีใต้
** ป้องกันแชมป์ครั้งที่ 1, 8 มิถุนายน 2528 ชนะน็อค ฮืลเบิร์ต อรากอน ยก 6 ที่ เกาหลีใต้
** ป้องกันแชมป์ครั้งที่ 2, 3 มกราคม 2529 ชนะน็อค กวางทองน้อย ศิษย์อำนวย ยก 2 ที่ เกาหลีใต้
** ป้องกันแชมป์ครั้งที่ 3, 5 เมษายน 2529 ชนะคะแนน เออร์นี่ คาตาลูนา ที่ เกาหลีใต้
** ป้องกันแชมป์ครั้งที่ 4, 22 มิถุนายน 2529 ชนะคะแนน โมฮัมหมัด นูร์ฮูดา ที่ อินโดนีเซีย
** ป้องกันแชมป์ครั้งที่ 5, 27 กรกฎาคม 2529 ชนะน็อค โมฮัมหมัด นูร์ฮูดา ยก 5 ที่ เกาหลีใต้
** ป้องกันแชมป์ครั้งที่ 6, 18 ตุลาคม 2529 ชนะคะแนน เออร์นี่ คาตาลูนา ที่ เกาหลีใต้
** เสียแชมป์ 8 กุมภาพันธ์ 2530 แพ้น็อค เออร์นี่ คาตาลูนา ยก 2 ที่ เกาหลีใต้

**อ้างอิง**
  สถิติการชก boxrec.com 
หมวดหมู่:นักมวยสากลชาวเกาหลีใต้
หมวดหมู่:แชมป์ OPBF
หมวดหมู่:แชมป์มวยสากลประเทศเกาหลีใต้
อิตส์มายปาร์ตี้

"อิตส์มายปาร์ตี้" (It's My Party) เป็นเพลงที่เป็นที่รู้จักดีที่สุดในเวอร์ชันของนักร้องชาวอเมริกันเลสลีย์ กอร์ ในปี 1963 ติดอันดับ 1 ทั้งบนชาร์ตป็อปและริธึมแอนด์บลูส์ ในสหรัฐอเมริกา ในสหราชอาณาจักร "อิตส์มายปาร์ตี้" ขึ้นชาร์ตสูงสุดอันดับ 9 ถือเป็นเพลงฮิตเพลงเดียวของกร์ในหลายประเทศ และเป็นซิงเกิลฮิตเพลงแรกของโปรดิวเซอร์ควินซี โจนส์

**อ้างอิง**
หมวดหมู่:เพลงของเลสลีย์ กอร์
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลในปี พ.ศ. 2506
หมวดหมู่:ซิงเกิลในปี พ.ศ. 2524
ซีจีทีเอ็น ฟร็องแซ

ซีจีทีเอ็น ฟร็องแซ (CGTN Français) เป็นเป็นช่องรายการข่าวโทรทัศน์ภาคภาษาฝรั่งเศสของสถานีวิทยุโทรทัศน์กลางแห่งประเทศจีน ภายใต้เครือข่ายโทรทัศน์ภาคบริการโลกแห่งประเทศจีน หรือ China Global Television Network ออกอากาศครั้งแรกเมื่อ 1 ตุลาคม พ.ศ. 2550 โดยแยกตัวจาก ซีซีทีวี อี แอนด์ เอฟ 
ซีซีทีวี ฟร็องแซ ได้เปลี่ยนชื่อเป็น ซีจีทีเอ็น ฟร็องแซ พร้อมกับช่องโทรทัศน์ภาคภาษาต่างประเทศของซีซีทีวีทั้งหมด พร้อมกับการจัดตั้งเครือข่ายโทรทัศน์ภาคบริการโลกแห่งประเทศจีน หรือ China Global Television Network เพื่อแยกเอาช่องโทรทัศน์ภาคภาษาต่างประเทศของซีซีทีวีทั้งหมด มาขึ้นกับ CGTN เพื่อความคล่องตัวในการบริหารงาน โดยทั้งนี้ กราฟิก เพลงประกอบ ยังคงใช้ต่อเนื่องมาจากซีซีทีวี ฟร็องแซ เดิม เพียงแต่กราฟิกมีการปรับสีจากเดิมสีแดงเป็นสีน้ำเงิน

**แหล่งข้อมูลอื่น**
 CGTN Français date=2017-11-19  - Zhongwen 
ฝ
ลี วอนซุก

ลี วอนซุก (Won Suk Lee) นักมวยสากลชาวเกาหลีใต้ เกิดเมื่อ 25 มกราคม พ.ศ. 2485 สถิติการชก 42 ครั้ง ชนะ 22 (น็อค 10) เสมอ 6 แพ้ 14 

**เกียรติประวัติ**
 แชมป์ OPBF รุ่นแบนตัมเวท
** ชิง 28 เมษายน 2509 ชนะน็อค คัตสุโตชิ อาโอกิ ยก 11 ที่ ญี่ปุ่น
** ป้องกันแชมป์ครั้งที่ 1, 3 ธันวาคม 2509 ชนะคะแนน เทตสุย่า ยามากามิ ที่ เกาหลีใต้
** ป้องกันแชมป์ครั้งที่ 2, 16 กันยายน 2510 ชนะคะแนน โยชิโอะ นากาเน ที่ เกาหลีใต้
** ป้องกันแชมป์ครั้งที่ 3, 11 พฤษภาคม 2511 ชนะคะแนน ศักดิ์ชาย แหลมฟ้าผ่า ที่ เกาหลีใต้
** ป้องกันแชมป์ครั้งที่ 4, 11 กันยายน 2511 ชนะคะแนน ตินี่ ปาลาซิโอ ที่ เกาหลีใต้
** เสียแชมป์ 23 ตุลาคม 2512 แพ้คะแนน ทากาโอะ ซากากุไร ที่ ญี่ปุ่น- แชมป์เกาหลีใต้รุ่นเฟเธอร์เวท (2512 - 2513)

**อ้างอิง**
  สถิติการชก boxrec.comfix-attempted=yes  
หมวดหมู่:นักมวยสากลชาวเกาหลีใต้
หมวดหมู่:แชมป์มวยสากลประเทศเกาหลีใต้
หมวดหมู่:แชมป์ OPBF
เหลี่ยมเพชร ศ.วีระพล

เหลี่ยมเพชร ศ.วีระพล หรือนายไพบูลย์ ชุมทอง เกิดเมื่อ 9 เมษายน พ.ศ. 2531 สถิติการชก 20 ครั้ง ชนะ 15 (น็อค 10) แพ้ 5 

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นมินิมัมเวทเมื่อ 18 กันยายน 2549 แพ้น็อค อากิร่า ยาเอกาชิ ยก 1 ที่ ญี่ปุ่น
** ชิงแชมป์ WBO เอเชียแปซิฟิค รุ่นไลท์ฟลายเวทเมื่อ 3 ตุลาคม 2551 แพ้น็อค จอห์น ริเอล คาซิเมโร ยก 5 ที่ ฟิลิปปินส์

**อ้างอิง**
  สถิติการชก boxrec.com date=2014-03-29  
หมวดหมู่:นักมวยสากลชาวไทยรุ่นมินิมัมเวท
หมวดหมู่:นักมวยสากลชาวไทยรุ่นไลท์ฟลายเวท
เจ็ดประหลาดแห่งกังหนำ

เจ็ดประหลาดแห่งกังหนำ มีบทบาทสำคัญมากในนิยายกำลังภายในของกิมย้ง เรื่องมังกรหยก 
เจ็ดประหลาดแห่งกังหนำประกอบด้วย 
#ค้างคาวเหิน กัวเต็งอัก (Ke Zhen'e)
# บัณฑิตมือวิเศษ จูชง (Zhu Cong)
# เทพอาชา หันปอกือ (Han Baoju) 
# คนตัดฟืนเขาทักษิณ น่ำฮียิ้น (Nan Xiren)
# อรหันต์ยิ้ม เตียวอาแซ (Zhang Ahsheng) 
# ผู้ซ่อนกายกลางตลาด ช้วนกิมฮวด (Quan Jinfa) 
# นักกระบี่หญิงแคว้นอ้วก หันเสียวย้ง (Han Xiaoying) 
เจ็ดประหลาดแห่งกังหนำได้รับคำท้าประลองกับนักพรตคูชู่กีแห่งสำนักช้วนจินก่า โดยเจ็ดประหลาดแห่งกังหนำจะต้องตามหาบุตรของก๊วยเซาเทียน ส่วนคูชู่กีต้องตามหาบุตรของเอี้ยทิซิมและฝึกฝนพวกเขาและนัดหมายให้เด็ก 2 คนประลองกันในอีก 18  ปีข้างหน้า
ต่อมาเจ็ดประหลาดแห่งกังหนำขึ้นเหนือพบก๊วยเจ๋งที่มองโกลจึงรับเป็นศิษย์ ที่มองโกลเตียวอาแซ ต้องเสียชีวิตด้วยน้ำมือศพเหล็กศิษย์ทรยศของเกาะดอกท้อ จากนั้น 18 ปีเมื่อใกล้ถึงกำหนดประลอง เจ็ดประหลาดแห่งกังหนำและก๊วยเจ๋งจึงเดินทางไปเพื่อประลองกับศิษย์ของคูชู่กีบุตรของเอี้ยทิซิม เจ็ดประหลาดแห่งกังหนำต้องมาวุ่นวายในยุทธภพอีกครั้งเกี่ยวข้องกับบุญคุณความแค้นของบรรดายอดฝีมือมากมายจนท้ายที่สุด  จูชง, หันปอกือ, น่ำฮียิ้น, ช้วนกิมฮวด, หันเสียวย้ง ถูกอาวเอี๊ยงฮงและเอี้ยคังลอบสังหารบทเกาะดอกท้อ ส่วนกัวเต็งอักหนีรอดมาได้และเข้าใจว่าเป็นฝีมือของอึ้งเอี๊ยะซือ จนเกิดผิดใจแต่ก็ผ่านพ้นไปได้ด้วยดีในที่สุด
ในมังกรหยกภาคเอี้ยก้วยจ้าวอินทรีย์ กัวเต็งอักเป็นคนบอกเรื่องความชั่วของเอี้ยคังให้กับเอี้ยก้วยได้รู้ จนความแค้นของเอี้ยคังกับก๋วยเจ๋งสิ้นสุดลง
หมวดหมู่:มังกรหยก
จงกั๋วซินเหวิน

จงกั๋วซินเหวิน(中國新聞;China News) เป็นชื่อที่ใช้เรียกฝ่ายข่าวของซีซีทีวี 4 ก่อตั้งขึ้นเมื่อวันที่ 10 มกราคม 2535 และเป็นตราสินค้าสำหรับรายการเชิงข่าวของ ซีซีทีวี 4 และมีคำขวัญว่า " เฉินสัวซินเหวิน จงกั๋วโบเบ้า" 

**ประวัติ**
จงกั๋วซินเหวินได้จัดตั้งขึ้นพร้อมกับการเริ่มออกอากาศครั้งแรกของ ซีซีทีวี 4 โดยแยกมาจากฝ่ายข่าวของซีซีทีวี

**ดูเพิ่ม**
ซีซีทีวี 4
หมวดหมู่:ผู้ผลิตรายการข่าว
หมวดหมู่:ซีซีทีวี
หมวดหมู่:รายการโทรทัศน์จีน
SWU

SWU เป็นตัวย่อที่ประกอบด้วยอักษรสามตัว อาจหมายถึง- มหาวิทยาลัยศรีนครินทรวิโรฒ ประเทศไทย- Southwest University (Chongqing China)- Seoul Women's University- Separative Work Unit- Seychelles Workers Union- Slovenian Women's Union- South West Underground- Southern Wesleyan University- Southwestern University (Texas, USA)- Southwestern University (Philippines)- StandWithUs- Star Wars universe- Starbucks Workers Union- System Wide Upgrade
หมวดหมู่:อาหารแบ่งตามสัญชาติ

หมวดหมู่:การครัว
หมวดหมู่:วัฒนธรรมแบ่งตามสัญชาติ
หมวดหมู่:สัญลักษณ์ประจำชาติ
หมวดหมู่:หมวดหมู่แบ่งตามสัญชาติ
อิโมเจน ฮีป

อิโมเก็น ฮีป (Imogen Heap) เกิดเมื่อวันที่ 9 ธันวาคม ค.ศ. 1977 ที่ลอนดอน เป็นเป็นนักร้อง นักแต่งเพลง ชาวอังกฤษ ที่เคยร่วมงานกับวงฟรูฟรู นอกจากนั้นได้รับการเสนอชื่อเข้าชิงรางวัลแกรมมี สาขาศิลปินหน้าใหม่ยอดเยี่ยม และ อิโมเก็น ฮีป  ได้ออกอัลบั้มเดียวชุดแรก คือ Speak for Yourself ในปี 2005 และ อัลบั้มล่าสุด คือ Ellipse. ในปี 2009

**แหล่งข้อมูลอื่น**
  เว็บทางการ-  beatlawrence.com
หมวดหมู่:นักร้องอังกฤษ
หมวดหมู่:บุคคลจากลอนดอนโบโรเฮเวอริง
อาวาร์คอเคเชีย

ธงของอาวาร์
อาวาร์ หรือ อาวาร์คอเคเชีย (Avars หรือ Caucasian Avars; , awaral, "Avars" หรือ магӀарулал, maⱨarulal, "mountaineers") เป็นกลุ่มชนสมัยใหม่ของคอเคซัสที่ส่วนใหญ่อยู่ในดาเกสถาน (Dagestan) ภาษาอาวาร์คอเคเชียเป็นภาษาในภาษากลุ่มคอเคซัสตะวันออกเฉียงเหนือ ที่รู้จักกันว่า “Nakh-Dagestanian”
ประชากรอาวาร์ส่วนใหญ่ตั้งถิ่นฐานในบริเวณที่เป็นภูเขาของดาเกสถานและที่ในราบบางส่วน (Buynakskiy, Khasav'yurtovskiy และบริเวณอื่น) นอกจากนั้นก็ยังอยู่ในเชชเนีย, คาลมิเคีย (Kalmykia) และดินแดนอื่นๆ ในรัสเซีย รวมทั้งในอาเซอร์ไบจาน (โดยเฉพาะในจังหวัดบาลาคาน และ จังหวัดซาคาทาลา (Zaqatala Rayon)  - ราว 50,900 คน (ค.ศ. 1999) และ จอร์เจีย (ควาเรลิอาวาร์ - 2,500 คน)date=August 2008
ในปี ค.ศ. 2002 ประชากรอาวาร์ผู้รวมตัวกับผู้ที่พูดภาษาในกลุ่มที่ใกล้เคียงกันมีจำนวนราว 1,400,000 คนในจำนวนนั้น 814,500 อาศัยอยู่ในรัสเซีย และกว่า 750,000 คนอยู่ในดาเกสถาน 32% อาศัยอยู่ในเมือง (ค.ศ. 2002)date=August 2008

**อ้างอิง**

**แหล่งข้อมูลอื่น**

หมวดหมู่:กลุ่มชาติพันธุ์ในยุโรป
หมวดหมู่:กลุ่มชาติพันธุ์ในประเทศรัสเซีย